en en en en en ms id ms id id id ms id id id id id id id id ms en id es id ms id id ms ms ms id id en
JDT baham Selangor 5-1, rampas takhta liga
Juara lapan kali, Johor Darul Ta’zim (JDT) merampas semula kedudukan pendahulu Liga Super selepas membelasah Selangor 5-1 di Stadium Sultan Ibrahim, di sini semalam.
Kemenangan itu menyaksikan skuad Harimau Selatan memintas Sabah FC dengan mengutip 19 mata, dibezakan satu mata dengan kekurangan satu perlawanan.
Selangor yang gah menewaskan Sarawak United FC 7-0, Ahad lalu tampil dengan aksi longlai sehingga mudah dibelasah penyandang juara Liga Super musim lalu.
Belum panas aksi pertemuan antara dua pasukan gergasi tanah air, JDT mengejutkan pasukan Red Giant apabila memperoleh gol awal menerusi jaringan penyerang berbisa, Bergson Da Silva ketika perlawanan baru memasuki minit ketiga.
Penyerang kelahiran Brazil itu tidak mensia-siakan umpanan cantik Fernando Forestieri yang bertindak pantas mengambil sepakan percuma menolak bola sebelum melepaskan rembatan deras ke penjuru kanan gawang menewaskan penjaga gol, Khairulazhan Khalid.
Jaringan awal itu membuka mata skuad kendalian Michael Feichtenbeiner untuk mengatur gerakan namun hasrat itu dipatahkan benteng pertahanan ampuh Harimau Selatan.
Ketika pasukan pelawat mengintai peluang untuk mendapatkan gol penyamaan, skuad kendalian Benjamin Mora menambah derita buat Selangor menerusi sepakan percuma Forestieri menewaskan Khairulazhan pada minit ke-25.
Sepuluh minit berselang, JDT terus menghukum Gergasi Merah itu hasil jaringan Leandro Velazquez yang mendapat umpanan Afiq Fazail sebelum melencongkan bola ke arah penjuru kiri gawang melepasi jangkauan Khairulazhan.
Pasukan pelawat hampir memecahkan kebuntuan pada akhir babak pertama menerusi Kapten, Brendan Gan yang menanduk bola sepakan percuma Mukhairi Ajmal namun penjaga gol, Farizal Marlias tangkas merebahkan badan menafikan percubaan tersebut.
Bersambung babak kedua, Bergson hampir menambah gol peribadinya menerusi gerakan cantik di sayap kiri tetapi Khairulazhan cepat merebahkan badan menghadang rembatan penyerang kelahiran Brazil itu.
Forestieri juga hampir menambah gol peribadinya pada minit ke-52 namun sepakan percuma melencong menuju ke penjuru kiri gawang berjaya ditepas keluar penjaga gawang Selangor.
JDT yang mendominasi permainan pada babak kedua itu melebarkan kedudukan hasil rembatan deras Bergson dari sudut sukar menewaskan Khairulazhan pada minit ke-55.
Arif Aiman pantas melakukan lontaran ke dalam kepada Bergson yang bijak menghidu peluang untuk melakukan percubaan terus ke arah gol menyebabkan Khairulazhan tertampan ke gawang sendiri.
Biarpun sudah tertutup peluang untuk sekurang-kurangnya membawa pulang satu mata, Selangor tetap berusaha melancarkan serangan dan hampir mencipta jaringan menerusi Herlison Caion namun rembatannya sekadar menggegar jaring sisi gol JDT.
Anak buah Feichtenbeiner akhirnya berjaya memperoleh gol sagu hati pada 10 minit terakhir perlawanan hasil gerakan berpunca pemain gantian setelah Aliff Haiqal Lokman Hakim Lau melorongkan bola kepada Nor Hakim Hassan yang mudah menewaskan Farizal Marlias.
Sebelum wisel penamat ditiup pengadil perlawanan, Mohamadou Sumareh yang dibawa masuk menggantikan Arif Aiman menanduk masuk hantaran lintang Safawi Rasid bagi melengkapkan malam gemilang buat JDT.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.